Ausbeth Ajagu

Ausbeth Ajagu  (amuru Ọktoba 26, 1965) bu onye okachamara ndọrọndọrọ ọchịchị Naijiria na Canada.  Ọ bụ onye isi oche nke ụlọ ọrụ Betcy Group na Onye isi oche nke Academy of Entrepreneurial Studies. . Transparent Nigeria. Archived from  on 2017-07-06. Retrieved 2017-07-15. 

 Mbido ndụ na agụmakwụkwọ 
A mụrụ Ajagu na Asaba, Naijiria. Ọ bụ ezie na ọ bi na Canada, ọ bụ nwa afọ Nimo na Njikoka na Anambra Steeti. Ọ gara Oneh Primary School, Asaba, Delta Steeti site na 1971 ruo 1976 ma mesịa Osadedenis High School site na 1976 ruo 1981.

Ọ bụ nwa akwụkwọ nke Federal School of Arts and Science, Sokoto tupu ọ gawa Mahadum Bendel Steeti (nke bụzi Mahadum Ambrose Alli ), Ekpoma.  Ka ọ gachara nzere nke mbụ na sayensị ndọrọ ndọrọ ọchịchị, ọ gụchara summa cum laude na Mahadum Lagos Steeti ebe ọ nwetara nzere masta na mmụta gbasara iwu na 1997. Ọ nwetara Ph.D.  na nchịkwa azụmahịa sitere na Mahadum California Coast  dị na United States. 

 Ọrụ 
Ajagu malitere ọrụ ya na Nigerian National Petroleum Corporation (NNPC) ebe ọ rụrụ ọrụ dị ka onye ọrụ nchịkwa site na 1988 ruo 1989. Ọchịchọ ya maka ọchụnta ego mere ka ọ malite azụmahịa nke ya na 1992. O guzobere Oak Hotels, Lagos, Abuja Oxford Hotels, Lekki Oxford Hotels, Lagos. Goldfish Insurance Brokers Ltd na President, Governing Council, AES Excellence Club, yana AES Nigeria, Canada.

A họpụtara ya dị ka onye nduzi nke Standard Alliance Capital Ltd na 2007.

Ajagu jerela ozi ma na-ejekwa ozi gọọmenti etiti Naijiria n'ọrụ dị iche iche.  Ọ bụ onye so na Nigerian Economic Summit Group ma rụọ ọrụ na bọọdụ nke Corporate Affairs Commission, Naịjiria. Ọ bụkwa onye so na kọmitii onyeisiala na-ahụ maka imepụta ọrụ n'oge ọchịchị onye bubu onye isi ala Naịjiria  Goodluck Jonathan.

Ajagu bụ onye otu Academy for Entrepreneurial Studies Nigeria, Institute of Corporate Administration of Nigeria, Chartered Institute of Finance Consultants, IoD Nigeria, na CICMA. Ọ rụkwara ọrụ dị ka onyeisi oche nke Institute of Directors Industry Committee site na 2003 ruo 2007. 

 Ihe nrite  na mmata 
Onye isi ala Naijiria Umaru Musa Yar'Adua nyere ya onyinye nkwanye ugwu nke onye otu Order of the Federal Republic na Disemba 2007.  N'afọ 2014, e nyere ya National Productivity and Order of Merit site n'aka  onye bụbu onye isi ala Naijiria Goodluck Jonathan.

 Ndụ onwe onye 
Ọ lụrụ Anuli Ausbeth-Ajagu ma nwee ụmụ atọ.

 Edensibia 

Otú:Mmadụ ndi di ndụ